S-152/2008

Mál þetta, sem dómtekið var 17. febrúar sl., er höfðað með ákæru lögreglustjórans á Eskifirði, útgefinni 6. nóvember 2008, á hendur E-kk-þgf Ó-kk-þgf E-kk-þgf, kt. [...], nú til heimilis að Seljabraut 42 Reykjavík „fyrir fjársvik, með því að hafa blekkt starfsfólk í staðgreiðsluviðskiptum með framvísun á viðskiptakorti Alcoa-Fjarðaáls kennitala, [...], númer 7081481092160323, útgefnu af N1, í heimildarleysi og með því svikið út bensín, samtals að fjárhæð kr. 113.007-, úr bensínstöðvum N1, sem hér greinir:

D-kk-nf: kl: Staður: Fjárhæð:

05.06.2008. 12:53 Skaftárskáli, Kirkjubæjarklaustri 9.369-

05.06.2008. 16:04 Vesturbraut, Höfn 10.780-

06.06.2008. 11:59 Sjálfsali, Eskifirði 9.866-

08.06.2008. 21:13 Sjálfsali, Nesjum 8.490-

08.06.2008. 23.31 Skaftárskáli, Kirkjubæjarklaustri 8.426-

11.06.2008. 12:01 Ártúnshöfði, Reykjavík 11.091-

25.06.2008. 15:42 Lækjargata, Hafnarfirði 6.735-

30.06.2008. 16:53 Borgartún, Reykjavík 11.666-

04.07.2008. 20:49 Háholt, Mosfellsbæ 7.241-

07.07.2008. 11:06 Lækjargata, Hafnarfirði 9.803-

11.07.2008. 12:40 Ártúnshöfði, Reykjavík 10.822-

27.07.2008. 11:59 Stórihjalli, Kópavogi 8.718-

Telst þetta varða við 1. mgr. 248. gr. almennra hegningarlaga nr. 19/1940.

Þess er krafist að ákærði verði dæmdur til refsingar.“

Fyrirkall í máli þessu var gefið út 20. nóvember 2008 og birt þann 9. desember sama ár fyrir ákærða. Var málið þingfest 16. sama mánaðar en þá sótti ákærði ekki þing en hafði boðað forföll. Var málið tekið fyrir nokkrum sinnum eftir þetta í samráði við ákærða en hann sótti fyrst þing þann 17. febrúar sl. Játaði ákærði þá skýlaust þá háttsemi sem í ákæru greinir og var málið þegar tekið til dóms á grundvelli 1. mgr. 164. gr. laga nr. 88/2008 um meðferð sakamála, enda játning hans í samræmi við málsgögn og engin ástæða til að draga hana í efa.

Er ákærði í samræmi við framangreinda játningu, sem á sér styrka stoð í gögnum málsins, sakfelldur fyrir þá háttsemi sem í ákæru greinir og er réttilega heimfærð til 248. gr. almennra hegningarlaga nr. 19/1940, en umrædd grein hegningarlaganna er aðeins ein málsgrein.

Samkvæmt sakavottorði var ákærði dæmdur 2. júlí 2001 í þriggja mánaða fangelsi skilorðsbundið til tveggja ára fyrir brot á 248. gr. almennra hegningarlaga nr. 19/1940. Ákærði hefur staðist það skilorð.

Ákærði hefur játað brot sitt greiðlega, bæði hjá lögreglu og hér fyrir dómi. Líta verður á misnotkun ákærða á nefndu viðskiptakorti sem framhaldsbrot og því eitt brot þó það hafi verið framið með tólf viðskiptafærslum. Telst brotið í heild framið innan fimm ára frá því refsing ákærða samkvæmt fyrrnefndum dómi féll niður þann 2. júlí 2003, sbr. 1. mgr., sbr. 3. mgr. 71. gr. almennra hegningarlaga og hefur dómurinn því ítrekunaráhrif, sbr. 255. gr. sömu laga. Eins og greinir í ákæru varða fjársvik ákærða samtals 113.007 krónum. Er það hærri fjárhæð en svo að unnt sé að telja hana smáræði í skilningi 1. mgr. 256. gr. almennra hegningarlaga, enda hefur ákærði áður verið dæmdur fyrir brot á 248. gr. sömu laga. Eru því ekki efni til að færa refsingu ákærða niður í sektir. Á hinn bóginn þykir, með hliðsjón af þeirri fjárhæð sem um ræðir, ekki ástæða til að beita ítrekunarheimild 255. gr. sömu laga til að færa refsingu ákærða upp allt að helmingi. Með vísan til þess sem að framan greinir þykir refsing ákærða nú hæfilega ákveðin 30 daga fangelsi. Í ljósi þess hversu langt er um liðið frá því ákærði hlaut síðast dóm og að hann stóðst skilorð dómsins þykir unnt að skilorðsbinda þá refsingu og skal hún falla niður að liðnum þremur árum haldi ákærði almennt skilorð 57. gr. almennra hegningarlaga nr. 19/1940.

Ekki verður séð að neinn sakarkostnað hafi leitt af málinu.

Dómur þessi er kveðinn upp af H-kk-þgf B-kk-þgf dómstjóra, klukkan 15:45, miðvikudaginn 25. febrúar 2009, í dómsal embættisins að Lyngási 15, Egilsstöðum.

Dómsorð:

Ákærði, E-kk-nf Ó-kk-nf E-kk-nf, sæti fangelsi í 30 daga en fresta skal fullnustu refsingarinnar og hún falla niður að liðnum þremur árum haldi ákærði almennt skilorð 57. gr. almennra hegningarlaga nr. 19/1940.

H-kk-nf B-kk-nf